Draga gospodo iz policije!

 Kad nađete ovo pismo, moji prijatelji i ja biti ćemo već daleko od ovog prokletog vrta u kojem smo visjeli tjednima i tjednima da nam je već bila muka.

 Nadimak mi je Pospanko, ali pravo mi je ime Baltazar Šumović i danas navršavam stosedamdeset godina. Sad kad sam slobodan, odlučio sam proputovati svijet u ovih stotinjak godina života koliko mi preostaje.

 Prvo ću zajedno sa prijateljima posjetiti Hrvatsku. Pričali su mi da je to predivna zemlja. Kažu da je krase zelena polja, žute ravnice i veliko plavo more. To je zaista predivno. Glavni grad je Zagreb pa ćemo otići do njega. Mogli bismo prošetati do glavnog trga po imenu Trg bana Josipa Jelačića. Nakon trga posjetiti ćemo Zoološki vrt, katedralu i još mnogo toga što nam se učini zanimljivim. Kad se zasitimo Zagreba otići ćemo do Vukovara. Kažu da je to herojski grad. Baš me zanima zbog čega. Uh, nakon što smo istražili saznali smo zašto je herojski grad. Zaista je svašta prošao. U njemu ćemo posjetiti Trg dr. Franje Tuđmana i vodotoranj, te ćemo prošetati uz rijeku Dunav. Također ćemo posjetiti muzej, odnosno dvorac Eltz. Kažu da su u njemu prije živjeli grofovi Eltz. Pa to je baš divno. Iz Vukovara ćemo otići do najistočnijeg grada po imenu Ilok. Uh, ovdje stvarno ima prekrasnih vinograda. Posjetit ćemo iločke podrume i kušati vina.

 Nakon Iloka otići ćemo do Zagreba pa južno do mora. Baš me zanima kako more izgleda. Malo smo duže putovali ali stvarno se isplatilo. Pa more je predivno. Ostati ćemo neko vrijeme ovdje, ali neću odati u kojem mjestu, jer ipak smo zaslužili slobodu…

Pozdrav od Pospanka!

 Baltazar Šumović (Pospanko)